Document ID: 31986R1473

NEUVOSTON ASETUS (ETY) N:o 1473/86,
annettu 13 päivänä toukokuuta 1986,
sianliha-alan yhteisestä markkinajärjestelystä annetun asetuksen (ETY) N:o 2759/75 muuttamisesta
EUROOPAN YHTEISÖJEN NEUVOSTO, joka
ottaa huomioon Euroopan talousyhteisön perustamissopimuksen ja erityisesti sen 43 artiklan,
ottaa huomioon komission ehdotuksen(),
ottaa huomioon Euroopan parlamentin lausunnon(),
sekä katsoo, että
asetuksen (ETY) N:o 2759/75(), sellaisena kuin se on viimeksi muutettuna asetuksella (ETY) N:o 3768/85(), 20 artiklassa säädetään, että silloin kun sianliha-alaan kuuluvien tuotteiden vapaata liikkumista rajoitetaan eläinlääkinnällisten tai kansanterveydellisten toimenpiteiden vuoksi, voidaan toteuttaa markkinoiden tukitoimenpiteitä; mainitut toimenpiteet on tällä hetkellä rajoitettu yksinomaan koskemaan tällaisen vapaan liikkumisen rajoitusten kohteena olevia markkinoita; mahdollisilla kolmansien maiden tuontirajoituksilla, jotka kohdistuvat sellaisesta jäsenvaltiosta lähtöisin oleviin tuotteisiin, jonka alueen osaa koettelee eläinkulkutauti, saattaa olla vakavat seuraukset asianomaisen jäsenvaltion koko viennille; sen vuoksi olisi laajennettava tällaisissa tapauksissa mahdollisuus toteuttaa markkinoiden tukitoimenpiteitä koskemaan koko jäsenvaltion aluetta,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 2759/75 20 artikla seuraavasti:
"20 artikla
Eläintautien leviämisen estämiseksi tarkoitetuista toimenpiteistä mahdollisesti aiheutuvien yhteisön sisäisen tai kolmansien maiden kanssa käytävän kaupan rajoitusten huomioon ottamiseksi voidaan kyseisten rajoitusten kohteena olevien markkinoiden tukemiseksi toteuttaa poikkeustoimenpiteitä 24 artiklassa säädettyä menettelyä noudattaen. Nämä toimenpiteet voidaan toteuttaa ainoastaan niin laajoina ja niin pitkäksi aikaa, kuin on ehdottomasti tarpeen kyseisten markkinoiden tukemiseksi."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 13 päivänä toukokuuta 1986

Labels: 3
17
6